Fényképészetet tanult, fotós lett, majd mint újságíró dolgozott. 1925–1928 között a "Cinégraphie" című lapot szerkesztette. Később Marcel L’Herbier asszisztense és önálló kisfilmalkotó volt. Az 1930-as évek elején mutatkozott be normál terjedelmű filmmel. Az 1952-es cannes-i filmfesztivál zsűritagja volt. 1958-ban Keleti Mártonnal együtt forgatta "Fekete szem éjszakája" (1959) című francia–magyar színes koprodukciós filmet Nicole Courcellel a főszerepben.